Arbeidsplan Region Øst-Norge

**Regionens arbeidsplan følger strukturen i IOGTs arbeidsplan vedtatt på landsmøtet i 2017, og de ulike målene vi henviser til er utdypet der.**

# Mål: Voksne er bevisst sin funksjon som rollemodell og sine muligheter til å påvirke barn og unges forhold til rusmidler.

## Klar for barnebarn:

* Regionen skal jobbe med Klar for barnebarn-prosjektet og i samarbeid med områder og avdelinger gjennomføre minst 1 foredrag og 3 temakvelder for besteforeldre og registrere flest mulig interesserte.

## Sterk og Klar:

* Vi skal jobbe for å få flere skoler i vårt område til å delta i Sterk og Klar-programmet gjennom å oppfordre medlemmer til å tipse skoler de har en tilknytning til.

# Mål: Det skal være enkelt og attraktivt å ta rusfrie valg.

## Alkohol i det offentlige rom:

* Regionen vil jobbe frem en kampanje knyttet til det nasjonale prosjektet som setter fokus på fraværet av alkohol i offentlige rom, og gjennomføre et åpent temamøte i tilknytning til dette.

# Mål: Lokalpolitikere har kunnskap om effektive rusforebyggende virkemidler for å redusere forbruk og skader, og prioriterer å bruke disse.

## Politisk arbeid:

* Vi skal ha lokale talspersoner i alle områder, som deltar på nasjonal talspersonskolering.
* Vi skal samarbeide med IOGT sentralt om gjennomføring av møter med politikere i vårt område.

# Mål: Barn og unge anerkjennes som rusfri sone

## Hvit jul:

* Vi skal gjennomføre en stor og 15 mindre stands i regionen.
* Minst 50 personer skal registrere seg som frivillige og støtte kampanjen ved å delta på stand, gjennomføre arbeidsplass-, skole eller barnehagekampanje, eller bidra i sosiale medier.
* Det skal sendes ut pressemelding og leserinnlegg til lokalaviser i midten av november.
* Vi vil ha stort fokus på bruk av sosiale medier for å spre informasjon om kampanjen og få underskrifter.

## Fyll ferien:

* Vi skal gjennomføre 5 stands med fokus på alkoholfri sone rundt barn i sommerferien.

# Mål: Det lave forbruket av rusmidler blant ungdom med ikke-vestlig innvandrerbakgrunn opprettholdes

## Intro:

* Vi vil støtte opp om gjennomføringen av IOGTs Intro-prosjekt i vårt område.
* Regionen skal arrangere stand på Mela-festivalen med fokus på foreldrenes rolle i rusforebygging, som særlig retter seg mot innvandrerforeldre.

# Mål: Barn og unge i sårbare situasjoner får nødvendig hjelp og støtte

## Enestående familier:

* Vi vil støtte Eneståendefamilier-gruppene i vårt område og bidra til at det tilbys aktiviteter i større deler av vårt område.
* Vi vil jobbe for å integrere deltakere og særlig ledere i Enestående familier i IOGTs øvrige virksomhet, for eksempel stimulere til deltakelse i Hvit jul og på møter og seminarer.

## Sosiale aktiviteter:

* Regionen skal støtte opp om Cafe Fremtiden.

# Mål: Vi får flere stemmer i debatten, både på sosiale media og i lokalpressen

## Øke IOGTs synlighet i lokalmedia:

* Flere personer i regionen skal delta aktivt i samfunnsdebatten gjennom å skrive og/eller sende leserbrev til lokalaviser. Regionen koordinerer og følger opp de som vil jobbe med dette, og sørger for at de blir en del av det nasjonale nettverket av mediekontakter som bl.a. holdes oppdatert på nyeste forskning på rusfeltet.

## Skolering:

* Gi egne medlemmer oppdatert kunnskap om rusforskning gjennom nyhetsbrev og seminarer/møter.

# Organisasjon og kommunikasjon

## Verving og aktivisering av medlemmer:

* Regionen skal gjennomføres minst 15 vervestands (gjerne i tilknytning til kampanje) i samarbeid med områder og avdelinger.
* Alle nye medlemmer skal kontaktes via telefon og få et brev/e-post om muligheten for å delta i lokal aktivitet i tillegg til å motta den sentrale velkomstpakken.
* Det gjennomføres en ringedugnad til eksisterende medlemmer for å høre om de er fornøyd med medlemskapet og spørre om de er interessert i å engasjere seg mer.
* Det gjennomføres en Blikjent-kveld for nye eller eksisterende medlemmer som ønsker en innføring i hva IOGT står for og jobber med.
* Regionen skal arrangere en regionkonferanse for medlemmer og frivillige som bidrar til å skape interesse og engasjement for arbeidet vårt.
* Regionen skal gi et turtilbud for å styrke det sosiale miljøet.
* Regionen skal, i samarbeid med områdene, jobbe for å få i gang ny aktivitet.

## Kommunikasjon:

* Regionen skal sende nyhetsbrev i posten til alle medlemmer minst fire ganger i løpet av året. I dette nyhetsbrevet informeres det om aktivitetstilbud og lokale kontaktpersoner.
* IOGTs nettside skal holdes oppdatert med kontaktinformasjon og lokale programmer for hele regionen.
* Håndboken vil trykkes opp på papir og sendes ut til alle medlemmer sammen med nyhetsbrev i august.
* Vi skal opprette Facebook-sider for alle områder i vår region, som driftes av lokale folk med støtte fra regionen.